తెలంగాణ
తెలంగాణ రాష్ట్రం దక్కను పీఠభూమిలో భాగంగా, తూర్పు కనుమలకు పశ్చిమంగా ఉంది. ఈ ప్రాంతము సరాసరిన సముద్రమట్టం నుంచి 1500 అడుగుల ఎత్తును కలిగియుండి ఆగ్నేయానికి వాలి ఉంది. ఈ రాష్ట్రపు దక్షిణ భాగంలో ప్రధానముగా కృష్ణా, తుంగభద్ర నదులు ప్రవహిస్తుండగా, ఉత్తర భాగంలో గోదావరి నది ప్రవహిస్తున్నది. కృష్ణా, తుంగభద్ర నదులు దక్షిణమున ఈ రాష్ట్రాన్ని ఆంధ్రప్రదేశ్‌లోని రాయలసీమ నుంచి వేరుచేస్తున్నవి. ఈ రాష్ట్ర విస్తీర్ణం 1,14,840 చదరపు కిలోమీటర్లు. తెలంగాణలో భౌగోళికంగా మహబూబ్ నగర్ జిల్లా పెద్దది కాగా, హైదరాబాదు చిన్నది. తెలంగాణకు సముద్రతీరం లేదు. ఈ రాష్ట్రం కృష్ణా మరియు గోదావరి నదుల పరీవాహక ప్రాంతంలోకి వస్తుంది.
బీజపుర్ (చత్తిస్ ఘడ్)
బీజపూర్ జిల్లా చత్తీస్‌గఢ్ నైరుతీ భాగంలో ఉంది. జిల్లా ఉత్తర సరిహద్దులో నారాయణపూర్ జిల్లా, తూర్పు సరిహద్దులో దంతెవాడ జిల్లా ఉన్నాయి. జిల్లా నైరుతీ సరిహద్దులో ఆంధ్రప్రదేశ్ రాష్ట్రం, పశ్చిమ సరిహద్దులో మహారాష్ట్ర ఉన్నాయి. జిల్లా దక్షిణప్రాంతంలో ఇంద్రావతి నది ప్రవహిస్తూ ఉంది. జిల్లావైశాల్యం 6555 చ.కి.మీ. ఉంది.జిల్లాలో అత్యధికప్రాంతాన్ని కొండలు ఆక్రమించుకుని ఉన్నాయి. జిల్లాలో అత్యంత ఎత్తైన శిఖరం ఇంద్రావతీ నదీతీరంలో ఉన్న " బుల్లాక్స్ హంప్ "